Ta’lim jarayonida mediasavodxonlik va axborot xavfsizligi masalalari

Mediata’lim o‘quvchilarga ta’lim berish jarayonida yangicha usullardan foydalanishni talab etadi. Mediapedagogika – yangi pedagogik texnologiyadir, u ommaviy axborot vositalari yordamida o‘quvchilarni ijodiy fikrlashga, tarbiyalashga imkon beradi. Mediapedagogika resurslariga internetdagi ma’lumotlar, televideniya, radio lavhalari, kino, video, audio materiallar kiradi.
Zamonaviy axborot jamiyatida mediata’lim rivoji tendensiyalari haqida so‘z yuritilganda ayrim mutaxassislar dunyoning qator davlatlarida kuzatilayotgan ta’lim inqirozi turli ko‘rinishlari ko‘pincha jamiyatdagi ba’zi kelishmovchiliklar bilan bog‘liq holda moddiy zahiralarni qayta ishlab chiqarish asoslariga tayanilishiga e’tibor qaratadi. Bugungi kunda axborot energiya va materiallar qatorida asosiy zaxira bo‘lib kelyapti. Axborot zaxiralari asosiy milliy boylik hisoblanib, davlatning iqtisodiy salohiyatini aniqlaydi. Ilmiy bilimlar xajmi o‘smoqda, yoshlarning intellektual salohiyati muttasil oshib bormoqda. Axborotlashtirish jarayonida chinakam axborot jamiyati vujudga kelganini izohlashga hojat qolmagan. U axborot texnologiyalarini yuqori darajasi bilan ajralib turadi, rivojlangan infrastrukturalari axborotga kirishni ta’minlaydi, axborot zaxiralari ishlab chiqarish, tezkor avtomatlash jarayoni, ishlab chiqarish va boshqaruv tarmoqlarini robotlashtirish, ijtimoiy strukturalarning radikal o‘zgarishi – barchasining negizida axborot faoliyati muhitini kengaytirish yotadi. 
Umumta’lim muassasasida mediata’limni qo‘llash. Zamonaviy axborot texnologiyalari yutuqlarini ta’lim jarayonida qo‘llash yoshlarga noan’anaviy axborot qabul qilishga imkon beradi, ijod qilishga yangi imkoniyatlar beradi va mustaqil ishlash samaradorligini oshiradi. Bular yangi axborot strukturasi yaratilishiga yordam beradi – ta’limiy muhitga – axborot texnologiyalarni yuqori darajasi, axborotni qabul qiluvchiga yetkazish va ko‘rsatish, rivojlangan vositalari bilan xususiylashgan texnologiyalar va ta’lim jarayonini hamda o‘quvchilar bilimini nazoratga olish vositalarini tashkillashtirish, o‘quv-uslubiy va laborator jixozlashtirish, markazlashtirish tavsifiga ega. 
Ta’lim sohasini nazariy va amaliy ishlanmalar bilan ta’minlash va unga axborot texnologiyalarni qo‘llash zamonaviy jamiyatning zaruriy yo‘nalishlaridan biridir. “Pedagogik – psixolog lug‘ati”da mediata’lim tushunchasi – “pedagogikadagi ommaviy kommunikatsiyalarni o‘quvchilar tomonidan o‘rganish” deb ta’riflangan. So‘nggi yillarda mamlakatimizda ham mediata’limga alohida e’tibor qaratilmoqda. Globallashuv jarayonlari jadal tus olgan bugungi kunda zamonaviy kommunikatsiya texnologiyalari mamlakatimizda ta’lim sohasini yanada takomillashtirishda muhim omil bo‘lib xizmat qilmoqda. Hozirgi kunda mamlakatimizdagi deyarli barcha ta’lim muassasalari kompyuterlar bilan ta’minlanmoqda. Bu texnologiya har soniyada millionlab vazifalarni bajarar ekan. Bular orasida mediata’lim uchun xizmat qiladigan dasturlar ham talaygina. Demak, undan ta’lim sohasini yanada takomillashtirishda ham samarali foydalanish davr talabidir. Mediata’limni o‘quvchilarning ommaviy kommunikatsiyalar orqali ta’lim olishi deb ta’riflash mumkin. Mediata’limning maqsadlaridan yana biri –“axborot asri” deb nom olgan hozirgi davrda yosh avlodga puxta bilim berish, ularni hayotga tayyorlash, turli axborotlar va ma’lumotlarni qabul qilishlariga kengroq imkoniyat yaratishdan iborat. Bu axborotlarning yoshlar ruhiyatiga qanday ta’sir o‘tkazayotganini o‘rganib borish mediata’limning maqsadidir. 
Mediata’limning asosiy vazifalarini quyidagilar tashkil etadi:
	Zamonaviy axborotlashgan jamiyat sharoitida yosh avlodni turli axborotlarni to‘g‘ri tushunishga, uning ruhiyatga ta’siri oqibatlarini teran anglashga, texnik vositalar yordamida kommunikatsiyaning og‘zaki bo‘lmagan shakllari asosida muloqot usullarini o‘zlashtirishga o‘rgatishdir. 
	Mediata’limning asosiy yo‘nalishlarini quyidagilardan iborat: 
	OTM va malaka oshirish muassasalarida pedagoglarga mediata’lim sirlarini chuqurroq o‘rgatish, bo‘lajak o‘qituvchilarga mediata’lim bo‘yicha kurslar doirasida bilim berish, bu boradagi malakasini oshirish, ta’lim muassasalarida ta’lim olayotgan o‘quvchilar va talabalar uchun maxsus o‘quv kurslarini joriy qilish, qo‘shimcha ta’lim muassasalari va dam olish markazlarida (dam olish uylari, turli markazlar, klublar) mediata’limni tashkil qilish, televidenie, radio, internet tarmoqlari yordamida maktab o‘quvchilari, talabalar va kattalarga masofaviy mediata’lim berishni yo‘lga qo‘yish, mustaqil va uzluksiz mediata’limni joriy etish. 
	Mediasavodxonlikni rivojlantirish bosqichlari. Ta’lim natijalari umumpedagogik chizmasi quyidagi ko‘rinishga ega: savodlilik – bilimlilik – salohiyatililik – madaniyat –mentalitet. Shundan kelib chiqqan holda mediata’lim natijalarining quyidagi tizimi: mediasavodxonlik – mediabilimlilik – mediasalohiyatlilik – mediamadaniyat – mediamentalitet bosqichlari tavsiya etiladi. Mazkur tizim mediata’lim faoliyati natijalarini ko‘rishning aniq tasvirini beradi. Bu esa bosqichma-bosqich, yoshdan-yoshga qarab istalayotgan natijaning qandaydir jihati ustunligi, oxir-oqibatda umumiy yaxlit natijaga erishish imkoniyatini beradi. 
	Savodlilik: 1) keng ma’noda - adabiy til me’yorlariga muvofiq og‘zaki va yozma nutq ko‘nikmalarini egallash; 2) tor ma’noda - eng sodda matnlarni faqat o‘qish ko‘nikmasi yoki o‘qish va yozish; 3) qandaydir sohada bilimlarning mavjudligi tushiniladi. Savodlilik zaruriy bilimlar va malakalarning ayrim majmualarini egallab borishdir. Pedagogik kategoriya sifatidagi savodlilik oddiy malaka va ko‘nikmalar mavjudligini ko‘zda tutadiki, bu maktabgacha va boshlang‘ich ta’lim uchun xosdir. Chunki mediata’lim tizimida mediasavodxonlik boshlang‘ich bosqichdir.
	Bilimlilik: 1) o‘qish jarayonida olingan bilimlar majmuasi sifatidagi ta’lim darajasi; 2) o‘qimishlilik, madaniyat sifatida. 
Bilimlilik ta’rifi bilimlar majmui ekanini e’tiborga olgan holda, mediata’lim natijasi sifatidagi mediabilimlilikni kichik maktab yoshida va o‘smirlik yoshida shakllantirish borasida xulosa chiqarish mumkin. Chunki aynan shu bosqichda yoshlarda asosiy bilimlar, malaka va ko‘nikmalar shakllantiriladi. 
	Salohiyatlilik - bu ularda bilimlilikning muayyan darajasi mavjudligidan dalolat beradi. 
	Madaniyat - madaniyatlilikdan kelib chiqqan holda, mediamadaniyat media sohasidagi moddiy va intellektual qadriyatlar majmuasi, shuningdek jamiyatda ularni yaratish va amal qilishining tarixiy belgilangan tizimidir. Madaniyat xayotni teran idrok etish, tahlil qilish, baholash, ijod bilan shug‘ullanish, yangi bilimlarni o‘zlashtirishga qodir bo‘lgan inson shaxsiyati rivojlanishining darajalari tizimi bo‘lib yuzaga chiqadi. Madaniyat shakllanishi munosib bo‘lgan muyayyan yosh guruhini belgilashdan oldin mentalitet ta’rifini ko‘rib chiqish lozim. 
	Falsafiy ensiklopedik lug‘atda mentalitet quyidagi so‘zlar bilan ta’riflanadi: 
	Mentalitet – bu “mentallik lotincha mentalis – aqlga oid” – ayrim insonga yoki ijtimoiy guruhga xos bo‘lgan fikrlash tarzi, aqliy ko‘nikmalar va ma’naviy maqsadlar majmuasi”.
	Savodlilik, bilimlik, salohiyatlilik, madaniyat va mentalitet kabi pedagogik kategoriyalarining yuqorida keltirilgan tahlili natijalarini uzluksiz mediata’lim nuqtai nazaridan quyidagicha tasavvur qilish mumkin: 
	Mediasavodlilik - media bo‘yicha eng sodda matnlarni faqat o‘qish ko‘nikmasi yoki o‘qish va yozish
	Mediabilimlilikni mediaaxborot ob’ektlarini o‘rganish va o‘zgartirishga yo‘naltirilgan borliqqa hissiy qadriyatli munosabat tajribasi bilan to‘ldirilgan, olingan bilim va ko‘nikmalarni ijodiy qo‘llash sifatida tushunish mumkin. 
	Mediasalohiyatlilik bu mediaaxborot olamida o‘zini namoyon etishga imkon beruvchi nazariy bilimlarni, tafakkur usullarini axloqiy me’yorlarini ongli o‘zlashtirishdir, deb faraz qilish zarur. Bu ta’riflar mediasalohiyatning maqsadlariga erishishga yo‘naltirilgan mediata’lim jarayoni akademik litseylar, kollejlardagi o‘qitishning yuqori bosqichlarida mosdir. Mediata’limning navbatdagi pedagogik kategoriyalari 
	Mediamadaniyat - shaxs milliy madaniyati – bu uning mediasohasidagi moddiy va intellektual qadriyatlari majmuasi ularni jamiyatda yaratish va amal qilishning tarixiy muayyan tizimi, media sohasidagi ijtimoiy madaniy tajribaning ko‘paytirilishidir. 
	Mediamentalitet - mediata’limning eng oliy maqsadidir. Mediali mentalitet (mediamentalitet) shaxsga media axborotga ochiqlik bilan birgalikdagi mislsiz betakrorlik xususiyatini, mental va ma’naviy makonda o‘zini har tomonlama namoyon etish salohiyatini bahsh etuvchi dunyoni anglash, dunyoqarash va xatti-harakatning barqaror chuqur asoslarini o‘z ichiga oladi. 
	Mediamadaniyat va mediamentalitet oliy o‘quv muassasalarining so‘nggi kurslarida shakllanadi va oliy ta’limdan keyingi kasbiy faoliyatda shakllanishda davom etadi. Mediamentalitet shakllanish jarayoni nihoyasizdir.
Axborotlashgan jamiyatning zamonaviy nuqtai nazaridan mediata’limga shaxsning mediamentalitetini shakllantirish uchun asos sifatida hamda bolalarning axborot, media va huquqiy madaniyatini shakllantirish, ularning tafakkur mustaqilligini rivojlantirishning asosiy usuli sifatida qarash zarur bo‘lib, bu ularni salbiy media kontentidan (mazmunidan) himoyalashning eng samarali kafolatidir
Yoshlar o‘rtasida axborot xavfsizligini ta’minlashning o‘ziga xos xususiyatlari va talablari
	Bugungi globallashgan dunyoda yoshlar ongiga salbiy ta’sir qilayotgan unsurlar ham paydo bo‘layotganiga befarq qaray olmaymiz. Yagona axborot makonida avj olayotgan turli mafkuraviy tahdidlar, axborot hurujlari yosh avlod ongu shuuriga jiddiy zarar yetkazishi mumkin. Endi asosiy maqsadlardan biri – yoshlarni o‘sha xuruju tahdidlardan himoya qilishga qaratilmog‘i zarur. Zero, globallashuv - insonning ongu shuuri, tafakkuri samarasi sifatida vujudga kelgan jahon miqyosidagi umumiy jarayon, ta’bir joiz bo‘lsa, insoniyat boshidagi yana bir sinov. Bugungi kunda dunyodagi ayrim qudratli davlatlar o‘z milliy manfaatlarini amalga oshirishda globallashuv jarayonidan ustamonlik bilan foydalanib qolishga urinmoqda. Bu manfaatlarning shakli, ko‘rinishi, sohasi, yo‘nalishi, turlicha”. Shunday ekan, o‘quvchi-yoshlarda axborot iste’moli madaniyatini shakllantirishga va yuksaltirishga alohida ehtiyoj sezilmoqda.
	Xo‘sh, axborot tahdidi nima? Bu savolga adabiyotlarda: «axborot tahdidi - axborot sohasida shaxs, jamiyat va davlatning hayotiy muhim manfaatlariga xavf tug‘diruvchi sharoit va omillar yig‘indisidir» , - degan ta’rif berilgan bo‘lib, uni bir oz takomillashtirgan holda quyidagicha ta’riflash mumkin. Demak, axborot tahdidi deb, shaxs, elat, millat, jamiyat va davlatning hayotiy muhim manfaatlariga xavf tug‘diruvchi sharoit va omillar haqida to‘plangan, qayta ishlangan holda manipulyatsiya shaklida axborotkommunikatsiya tizimlari orqali tarqatiladigan qo‘rqitish, do‘q, po‘pisa qilishga asoslangan xatarli xabarlar yig‘indisiga aytiladi.
	Axborot tahdidlarini quyidagicha tasniflash mumkin: 1. Tahdid ob’ektlari bo‘yicha: - fuqarolarning axborot sohasida amalga oshiriluvchi konstitutsion huquq va erkinliklariga tahdidlar; - jamiyat ma’naviy hayotiga tahdidlar; - axborot infratuzilmasiga tahdidlar; - axborot resurslariga tahdid. 2. Tahdid manbai bo‘yicha: -tashqi - tabiiy ofatlar, texnogen, siyosiy, ijtimoiy omillar, axborot va kommunikatsion texnologiyalar, boshqa tashqi ta’sirlar bilan bog‘liq; -ichki - hisoblash va kommunikatsiya texnikasining ishdan chiqishi, dasturiy ta’minotdagi xatolar bilan bog‘liq 3.Tahdid yuzaga kelishiga ko‘ra: -tabiiy (ob’ektiv) - inson ixtiyoridan tashqari ob’ektiv tabiiy jarayonlar yoki tabiiy hodisalarning axborot muhitiga ta’siri natijasida; -sun’iy (sub’ektiv) - insonning axborot muhitiga ta’siri natijasida kelib chiqadi. Sun’iy tahdiddar quyidagilar bilan farqlanadi: -ixtiyorsiz (tasodifiy) tahdidlar - dasturiy ta’minot, xodimlarning xatolari, hisoblash va kommunikatsiya texnikasining ishdan chiqishi va hokazo; -ixtiyoriy (qasddan) tahdid - axborotlar bazasiga yoki makoniga ruxsatsiz kirish, uning uchun tahdid qiluvchi maxsus dasturiy ta’minotni ishlab chiqish, virusli dasturlarni ishlab chiqish, tarqatash va hokazolarni amalga oshirishi mumkin. Ixtiyoriy tahdid kishilarning harakatlariga bog‘liq bo‘lib, u axborotning konfidensialligi, yaxlitligi va qulayligini ruxsatsiz buzish, shuningdek, resurslardan o‘z maqsadlarida foydalanishga qaratilgan bo‘ladi. Shunga ko‘ra, soddaroq qilib aytganda axborot tahdidi – bu qo‘rqitishga asoslangan zararli, o‘ta xatarli xabarlarni tarqatib do‘q qilish bo‘lsa, axborot xuruji esa axborot tahdidi sohiblarining axborot vositalari orqali to‘satdan hujum uyushtirishlari hisoblanadi.
Axborot xavfsizligi bu - muayyan shaxs, oila, ijtimoiy guruh, mehnat va xizmat jamoasi, davlat va jamiyatning ijtimoiyiqtisodiy, siyosiy-huquqiy, ma’naviy-madaniy omillar asosida xavfxatarsiz tarzda normal faoliyat olib borishlari uchun zarur bo‘lgan informatsiyalarni o‘rnatilgan tartibda saqlash va yetkazib berish tizimidir.
Axborot xavfsizligini ta’minlash masalasi mamlakat mustaqilligi va davlat suverenitetini mustahkamlash vositasi ekan, uning ahamiyatini birinchi navbatda o‘quvchi yoshlar orasida tushuntirish, amaliyotda qo‘llash sirlarini o‘rgatish borasida mutassadilar quyidagi ishlarni bajarishlari shart. - internet tarmog‘idan maktabda va uyda foydalanish qoidalari ro‘yxatini tuzish va unga rioya qilishni talab etish; - internet tarmog‘iga ulanadigan kompyuterning umumiy xonada bo‘lishini ta’minlash;
- yoshlar bilan ularning internetdagi do‘stlari haqida suhbat qilish, ular kim ekanligi haqida doimiy ma’lumotga ega bo‘lish; - kerak bo‘lmagan kontentga blok qo‘yish;\ - yoshlarni elektron pochtada shaxsiy, ya’ni xususiy ma’lumotlarni kiritmaslikka, noma’lum xatlarga javob yozmaslikka o‘rgatish; - internetdan kelishi mumkin bo‘lgan dag‘dag‘a yoki qo‘rqitish haqida ma’lumot berib borishga o‘rgatish; - foydalanadigan saytlar haqida ma’lumotga ega bo‘lish; - tarmoqlarda bezorilik qilmaslik yoki boshqa insonlarni qo‘rqitish uchun ishlatmaslik lozim ekanligini tushuntirib borish kabilardan iborat. 
O‘quvchi-yoshlarning axborot xavfsizligini ta’minlash uchun quyidagi ishlarni amalga oshirishimiz zarur: 1.Axborot xavfsizligiga taalluqli pedagogik shartlarni muvaffaqiyatli amalga oshirish, ya’ni kompyuter xonalarida xavfsizlik hududini tashkil etish; kompyuter xonalarining ishlash tartibini tasdiqlash; Internet bilan ishlashda yoshlarga axborot xavfsizligi va uni amalga oshirish bo‘yicha yo‘lyo‘riqlar ko‘rsatish. 2.Yoshlar o‘rtasida axborot xavfsizligi hamda tahdidlar haqida tushuntirish ishlarini olib borish va uni bartaraf etishni ta’minlash uchun ta’lim-tarbiya jarayonini axborot madaniyati, etika, insonparvarlik g‘oyalariga yo‘naltirish. 3. Internet axborot resurslaridan olinayotgan ta’limga taalluqli ma’lumotlarni filtrlar orqali olish, Internetga qo‘shilgan kompyuterlarda filtr dasturlari o‘rnatilgan bo‘lishi shart. Ana shu ishlar bajarilsa, o‘quvchi yoshlarning axborot xavfsizligi ta’minlanadi.

